Il-Korea ta' fuq tissospendi pjanijiet ta' azzjoni militari kontra l-Korea t'Isfel. Din id-deċiżjoni ttieħdet mill-mexxej Kim Jong-un fuq il-midja tal-istat. Fl-aħħar ġimgħat kien hemm battibekki bejn iż-żewġ naħat tal-fruntiera fejn intbagħtu fuljetti b'messaġġi kontra l-Korea ta' Fuq. Filwaqt li l-ġimgħa li għaddiet il-Korea ta' Fuq saħansitra bagħtet theddida li ser tibgħat truppi lejn il-fruntiera. Intant sal-ġimgħa li għaddiet il-Korea ta' fuq bdiet żżarma id-diversi loudspeakers li armat, li tradizzjonalment jintużaw sabiex jiġu mxerrda messaġġi kontra l-Korea t'Isfel minn fuq il-fruntiera.